**Прилог бр. 1.**

И З В Ј Е Ш Т А Ј

**КОМИСИЈЕ О ПРИЈАВЉЕНИМ КАНДИДАТИМА ЗА ИЗБОР У ЗВАЊЕ**

**IПОДАЦИ О КОНКУРСУ**

Конкурс објављен: 05.10.2016.

Ужа научна/умјетничка област: Рачуноводство

Назив факултета: Економски факултет Пале

Број кандидата који се бирају: један (1)

Број пријављених кандидата: два (2)

**IIОДАЦИ О КАНДИДАТИМА**

**Први кандидат**

**1. Основни биографски подаци**

Име, средње име и презиме: Борка ()Поповић

Датум и мјесто рођења: 09.02.1983. Сарајево

Установе у којима је био запослен: Економски факултет Пале

Звања/ радна мјеста: Асистент Економског факултета Пале, Виши асистент Економског факултета Пале.

Научна/умјетничка област: Рачуноводство

*Чланство у научним и стручним организацијама или удружењима:*

**2. Биографија, дипломе и звања**

Оснoвне студије(студије првог циклуса):Дипломирани економиста

Назив институције: Економски факултет Пале

Мјесто и година завршетка: Пале, 2006.

Постдипломске студије(студије другог циклуса):Магистар економских наука, смјер Рачуноводство и ревизија

Назив институције: Економски факултет Пале

Мјесто и година завршетка: Пале, 2011.

Назив магистарског рада:Специфичности и отворена питања рачуноводственог обухватања и извјештавања о сталним нематеријалним средствима

Ужа научна/умјетничка област: Рачуноводство

Докторат(студије трећег циклуса):

Назив институције: Економски факултет Пале

Мјесто и година завршетка: докторат пријављен у септембру 2014.

Назив дисертације:Ефекти и посљедице примјене концепта фер вриједности на имовински, финансијски и приносни положај привредних друштава.

Ужа научна/умјетничка област: Рачуноводство

Претходни избори у наставна и научна звања (институција, звање и период):

Економски факултет Пале, Асистент на УНО Рачуноводство 2006.-2011. на предметима: Рачуноводство, Анализа пословања и Управљачко рачуноводство.

Економски факултет Пале, Виши асистент на УНО Рачуноводство 2011.-2016. на предметима: Рачуноводство, Анализа пословања, Рачуноводство са финансијском анализом, Управљачко рачуноводство, Ревизија и Ревизија јавног сектора.

**3. Научна/умјетничка дјелатност кандидата**

1. Радови прије првог и/или последњег избора/реизбора

1. *Економија Српске*, Економски факултет и Завод за уџбенике и наставна средства Источно Сарајево, 2007., коаутор,

2. *Практикум из Рачуноводства,* ЦИД, Економски факултет Пале, 2009.

2. Радови послије последњег избора/реизбора

1. *Ефекат goodwill-a на вриједност и финансијске извјештаје предузећа,* Зборник радова Економског факултета у Источном Сарајеву број 6, 2012. године.

Кандидат на почетку рада констатује да се под *goodwill-*ом подразумијева разлика између вриједности тржишне капитализације неког предузећа у одређеном времену и његове рачуноводствено утврђене нето имовине. Ријеч је о нематеријалној имовини предузећа која му омогућава остваривање већег профита.

У раду су изложене неке од основних карактеристика *goodwill-а* који постаје све значајнији елемент којим се постиже увећање вриједности предузећа. Анализирани су главни фактори детерминишу висину *goodwill-а,* као и рачуноводствене аспекте *goodwill-а,*укључујући и ефекте на финансијски резултат предузећа.

2. *Рачуноводствено обухватање трошкова истраживања и развоја*, ФИНРАР, 10/12, 2012.

У раду је приказано на који начин се издаци који су настали у оквиру активности истраживања и развоја признају и рачуноводствено евидентирају. У предузећима која велике износе новца троше на ове активности треба бити опрезан при њиховом рачуноводственом евидентирању. Иако се временом настојала поједноставити рачуноводствена пракса у овој области и путем хармонизације прописа обезбједити упоредивост финансијских извјештаја, и даље постоје дилеме да ли издатке настале у фази истраживања и развоја признати као средство или третирати расходима периода.

У раду су представљена рјешења која нуде поједине земље у погледу критеријума које издаци настали у фази истраживања и развоја треба да испуне да би били признати као нематеријално средство, али указано је и на субјективност која и даље постоји код неких критеријума, па се признавањем или „непризнавањем“ ових издатака утиче на имовински, финансијски и приносни положај предузећа.

3. *Анализа финансијског, имовинског и приносног положаја предузећа на Бањалучкој берзи,* Међународни скуп, Еконбиз, Бијељина, 30-31. маја 2013. В.о.1/2, стр. 109-115.

Рад се бави компаративном анализом најзначајнијих параметара финансијског, имовинског и приносног положаја 20 предузећа чијим се акцијама тргује на Бањалучкој берзи. Спроведено истраживање је показало да предузећа у Републици Српској имају нарушену краткорочну и дугорочну финансијску равнотежу, проблеме са ликвидношћу и солвентношћу, ниску рентабилност, високу задуженост и висок фактор укупног ризика. Велики број предузећа чијим се акцијама у периоду 2010.-2011. трговало на Бањалучкој берзи, а која су имала проблеме са неликвидношћу, је отишло у стечај. Један од главних узрочника стечаја наведених предузећа је неликвидност, а не губици предузећа. Лоше перформансе предузећа која су узета у узорак у наведеном периоду указују на проблеме који постоје у привреди Републике Српске већ дужи период и захтијевају њихово системско превазилажење.

4. *Еколошки маркетинг и његове импликације на атрактивност туристичке дестинације,* Друга научно-стручна Конференција Јахорински пословни дани: предузетиштва, гастрономије и туризма (ЈПД-ПГТ-2013), Јахорина, 05-09. Марта 2013. В.о.1/1, стр.121-129

Управљати туризмом и туристичком дестинацијом на нивоу мјеста, регије или шире географске цјелине подразумијева усмјеравање на више фактора, одговарајућу међузависност у редослиједу потеза, а све са циљем утврђивања одговарајуће менаџмент стратегије и политике која ће допринијети остварењу постављених циљева сваке конкретне туристичке дестинације. Туристичка дестинација представља мање или више заокружену географску цјелину која располаже друштвеним, антропогеним, културно-историјским и другим факторима који чине туристичку понуду цјеловитном.

У раду се указује на маркетиншку стратегију, конкретно еколошки маркетинг и импликације које он има у изградњи атрактивности туристичке дестинације.

5. *Правни и рачуноводствени аспекти стечаја предузећа,* Зборник радова Економског факултета у Источном Сарајеву, број 7, 2013.

У раду се елаборирају правни и рачуноводствени аспекти стечајног поступка. Закон о стечајном поступку Републике Српске утврђује два стечајна разлога, а то су платежна неспособност и пријетећа платежна неспособност. Илустрацијом на примјеру у раду је приказано на који начин се, након што је донесена одлука о покретању стечајног поступка, сачињава почетни али и закључни стечајни биланс, утврђује стечајна квота и намирују повјериоци према одговарајућем исплатном реду. Затим се даје осврт на финансијске аспекте спровођења стечајног поступка, тј. посљедице стечаја, не само на конкретно предузеће над којим се тај поступак води, већ и на привреду као цјелину, нарочито ако се ради о стечају већег броја предузећа. На крају се указује на отворена питања јер Закон о стечајном поступку не садржи увијек јасне одредбе о поштовању одређених књиговодствених процедура, а у привреди Републике Српске постоји и проблем недовољне финансијске дисциплине јер се стечајни поступак не предлаже увијек када за то постоје услови.

6. *Утицај финансијских мјера државе на доступност и цијену капитала,* Други интернационални научни скуп, Еконбиз, Бијељина, 3-4 јула 2014. Објављено у часопису Нови економист 2015.

У раду се указује на доступност капитала као једног од кључних фактора који опредјељује опстанак постојећих и оснивање нових привредних субјеката. При томе, доступност капитала се посматра како кроз количину финансијских средстава која су расположива на финансијском тржишту тако и кроз доступност његове профитабилне употребе. У вријеме кризе, проблем доступности постаје још наглашенији. Финансијске институције усљед ризичнијих услова пословања настоје превенирати финансијске потешкоће ригорознијим критеријумима при одобравању кредита, што неријетко прати раст цијене по којој уступају своја средства. То посљедично доводи до смањења доступности капитала привредним субјектима, те резултира неликвидношћу и пропадањем самих предузећа. Имајући то у виду, већина развијених земаља је мјерама монетарне и финансијске природе покушала да обезбиједи већу доступност капитала привреди. У раду су приказани стандардни инструменти који стоје на располагању држави у остваривању наведених циљева, с посебним освртом на домете њихове примјене у индустријски развијеним земљама, али и могућност примјене оваквих мјера у Босни и Херцеговини.

7. *Изазови за имплементацију концепта е-здравства у Босни и Херцеговини*, Научни скуп Економија данас – слободе, конкуренција, субвенције, Универзитет у Источном Сарајеву, Андрићград, 01-02. Септембар 2016.

Информационо-комуникационе технологије (ИКТ), као кључни фактор развоја и напретка савременог друштва, условиле су и развој новог концепта у пружању здравствене заштите, познат као е-здравство. Е-здравствене услуге пружају бољу здравствену заштиту уз побољшану доступност, ефикасност, одговорност и задовољство пацијента. У земљама у развоју као што је Босна и Херцеговина постоје бројни изазови за имплементацију е-здравства. Рад представља истраживање политичких, економских и технолошких изазова који су главне препреке за потпуну имплементацију е-здравства у Босни и Херцеговини.

**4. Образовна дјелатност кандидата**

1. Образовна дјелатност прије првог и/или последњег избора/реизбора

Кандидат је провео један изборни период у звању асистента Економског факултета Пале, у обасти Рачуноводство, учествујући у наставном процесу на предметима: Рачуноводство, Анализа пословања и Управљачко рачуноводство.

2. Образовна дјелатност послије посљедњег избора/реизбора

Кандидат је у децембру 2011. изабран за вишег асистента на УНО Рачуноводство. Учествовао је у наставном процесу на предметима: Рачуноводство, Анализа пословања, Рачуноводство са финансијском анализом, Управљачко рачуноводство, Ревизија и Ревизија јавног сектора. У септембру 2014. кандидат је пријавио докторску дисертацију.

**5. Стручна дјелатност кандидата**

1. Стручна дјелатност прије првог и/или последњег избора/реизбора

**Други кандидат**

**1. Основни биографски подаци**

Име, средње име и презиме: Лука() Петровић

Датум и мјесто рођења: 14.05.1974. Бијељина

Установе у којима је био запослен: Интергај Бијељина

Звања/ радна мјеста: комерцијалиста

Научна/умјетничка област: Рачуноводство

*Чланство у научним и стручним организацијама или удружењима:*

**2. Биографија, дипломе и звања**

Оснвне студије(студије првог циклуса):Дипломирани економиста

Назив институције: Економски факултет Пале

Мјесто и година завршетка: Пале, 2000.

Постдипломске студије(студије другог циклуса):Магистар економских наука, смјер Финансијско рачуноводствена анализа

Назив институције: Економски факултет у Београду

Мјесто и година завршетка: Београд, 2010.

Назив магистарског рада:Рачуноводствени и билансни аспект измиривања обавеза акцијама

Ужа научна/умјетничка област: Рачуноводство

Докторат(студије трећег циклуса):

Назив институције:

Мјесто и година завршетка:

Назив дисертације:.

Ужа научна/умјетничка област:

Претходни избори у наставна и научна звања (институција, звање и период):

Кандидат није навео да има изборе у наставна и научна звања

**3. Научна/умјетничка дјелатност кандидат**

1. Радови прије првог и/или последњег избора/реизбора

1. *Измиривање обавеза акцијама,*ФИНРАР, 7/10, 2010.

Кандидат у раду указује на то да се за процјењивање обавеза које настају у трансакцијама плаћања акцијама на основу капитала, користи фер вриједност добијене робе или услуга или фер вриједност додијељених инструмената акцијског капитала. Фер вриједност, која представља износ по којем би неки додијељени иструмент капитала могао да буде размијењен између обавијештених, вољних страна у независној трансакцији, узима у обзир и унутрашњу и временску вриједност, и тако обезбјеђује процјењивање укупне вриједности опција на акције. Та вриједност одражава погодбу између ентитета и његових запослених, при чему је ентитет пристао на додјељивање опција на акције запосленима за њихове услуге ентитету. Због тога, процјењивање обавеза код трансакција које се измирују издавањем акција по фер вриједности осигурава вјеродостојно представљање ових трансакција у финансијским извјештајима.

2. *Услови стицања код измиривања обавеза акцијама,* ФИНРАР, 9/10, 2010.

Код измиривања обавеза акцијама, када су у питању додјељивања код којих је стицање додијељених инструмената капитала условљено постизањем одређених услова извршења, процјењивање фер вриједности додијељених инструмената акцијског капитала зависи од тога да ли су услови извршења тржишни или нетржишни. Кандидат наводи да се нетржишни услови не узимају у обзир приликом процјењивања фер вриједности додијељених инструмената акцијског капитала, али зато број инструмената капитала које друга страна стиче зависи од испуњености тих услова, тако да предузеће износ обавеза заснива на броју инструмената акцијског капитала који ће друга страна стећи. Код додјељивања са условима тржишта исти се узимају у обзир приликом процјењивања фер вриједности додијељених инструмената акцијског капитала на дан додјељивања, с тим што се не врше никакве накнадне корекције њихове фер вриједности ни броја инструмената акцијског капитала.

3. *Модификација услова стицања под којима су додијељени инструменти акцијског капитала приликом измирења обавеза акција,*ФИНРАР, 10/10, 2010.

У раду кандидат наводи да инкременталнуфер вриједност као резултат модификације услова под којима су инструменти акцијског капитала додијељени треба узете у обзир због два разлога. Ако се пође од претпоставке да фер вриједност инструмената акцијског капитала, на датум додјељивања обезбјеђује замјену за фер вриједност добијених услуга, онда та фер вриједност треба да се заснива на првобитним роковима и условима опције на акције. У случају опције на акције, опција на акције која ће добити нову цијену уколико цијена акције падне, има већу вриједност од оне која неће добити нову цијену.

4. *Измиривање обавеза акцијама са алтернативом плаћања у готовини,* ФИНРАР, 9/11, 2011.

Класификација потенцијалног готовинског измиривања плаћања акцијама чији потенцијални исход није под контролом ентитета зависи од тога да ли је потенцијални исход вјероватан. Уколико дешавање исхода није вјероватно, онда плаћање акцијама треба да буде класификовано као измиривање готовином. Кандидат даље у раду наводи да се процјењивање дешавања потенцијалног догађаја не треба да врши само на датум додјељивања већ и касније.

**4. Образовна дјелатност кандидата**

1. Образовна дјелатност прије првог и/или последњег избора/реизбора

Кандидат није навео податке о образовној активности

**5. Стручна дјелатност кандидата**

1. Стручна дјелатност прије првог и/или последњег избора/реизбора

**6. Резултат интервјуа са кандидатима**

Интервју са пријављеним кандидатима је одржан 18.11.2016. године у 12 часова, на Економском факултету Пале, са кандидатима мр Луком Петровићем и мр Борком Поповић. Због спријечености проф. др Новака Кондића да присуствује, интервју је обављен пред Комисијом у саставу: Проф. др Радомир Божић и проф. др Рајко Радовић.

Кандидати су показали зинтересованост за позицију вишег асистента за УНО Рачуноводство на Економском факултету Пале и спремност за даљи развој уколико буду изабрани.

**7. Информација о одржаном предавању из наставног предмета уже научне области за коју је кандидат конкурисао, у складу са чланом 93. Закона о високом образовању РС (Службени гласник РС број: 73/10)**

Није предвиђено Законом и условима конкурса.

**III ЗАКЉУЧНО МИШЉЕЊЕ**

(Образложење приједлога Комисије, са приједлогом једног кандидата за избор и назнаком за које звање и коју ужу научну област се предлаже.)

На основу увида у приложену документацију, обављених интервјуа и имајући у виду претходно наведено, Комисија је следећег мишљења:

Оба кандидата су магистри економских наука из области уже научне области рачуноводство, имају објављене радове и испуњавају законом прописане услове за избор у звање вишег асистента по овом конкурсу.

Кандидат мр Лука Петровић нема избор у наставна звања и нема искуство у образовној дјелатности на универзитету.

Кандидаткиња мр Борка Поповић је имала избор у звање асистента од 2006.-2011., од 2011. године има избор у звање вишег асистента за УНО Рачуноводство на Универзитету у Источном Сарајеву - на Економском факултету Пале. Према томе кандидаткиња има богато искуство и, кроз студентске анкете, потврђен квалитетан рад са студентима. Поред наведног, кандидаткиња мр Борка Поповић је 2014.године пријавила израду докторске дисертације под насловом „Ефекти и посљедице примјене концепта фер вриједности на имовински, финансијски и приносни положај привредних друштава“ чија је израда при крају. Због свега наведеног Комисија даје предност кандидаткињи мр Борки Поповић.

Сходно претходно наведним чињеницама, ***Комисија сматра да кандидаткиња мр Борка Поповић задовољава све услове, да је квалитетнији кандидат и предлаже је за избор у звање вишег асистента за ужу научну област Рачуноводство на Економском факултету Пале Универзитета у Источном Сарајеву.***

Чланови Комисије:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_

( Др Радомир Божић, редовни професор, уже научне области: Рачуноводство и Пословне финансије, Универзитет у Источном Сарајеву, Економски факултет Пале)

2.\_\_\_\_\_\_\_\_\_\_\_\_\_\_\_\_\_\_\_\_\_\_\_

( Др Рајко Радовић, редовни профеоср, ужа научна област: Рачуноводство, Универзитет у Источном Сарајеву, Факултет пословне економије Бијељина)

3.\_\_\_\_\_\_\_\_\_\_\_\_\_\_\_\_\_\_\_\_\_\_\_

( Др Новак Кондић, редовни професор, ужа научна област: Рачуноводство и ревизија, Универзитет у Бања Луци, Економски факултет Бања Лука)

Источно Сарајево: 22.11.2016.

**IV ИЗДВОЈЕНО ЗАКЉУЧНО МИШЉЕЊЕ**

(Образложење члан(ов)а Комисије о разлозима издвајања закључног мишљења, са приједлогом једног кандидата за избор и назнаком за које звање се предлаже.)

 Члан(ови) Комисије:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_

2.\_\_\_\_\_\_\_\_\_\_\_\_\_\_\_\_\_\_\_\_\_\_\_